นายกรัฐมนตรี เป็นประธานพิธียกเสาเอกชุมชนประชารัฐร่วมใจ 2 "คืนบ้านใหม่ให้พี่น้อง คืนสายคลองให้ส่วนรวม"
นายกรัฐมนตรี เป็นประธานพิธียกเสาเอกชุมชนประชารัฐร่วมใจ 2 "คืนบ้านใหม่ให้พี่น้อง คืนสายคลองให้ส่วนรวม" พลเอก ประยุทธฺ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานในพิธียกเสาเอกชุมชนประชารัฐร่วมใจ 2 "คืนบ้านใหม่ให้พี่น้อง คืนสายคลองให้ส่วนรวม" โดยมีนายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ เป็นผู้กล่าวรายงานความเป็นมาโครงการพัฒนาที่อยู่อาศัยชุมชนริมคลองเปรมประชากร แนวทางในการพัฒนาจะเน้นการเพิ่มประสิทธิภาพการระบายน้ำและการบริหารจัดการน้ำในคลองเปรมประชากร และคลองสาขาต่างๆ รวมทั้งการตรวจสอบคุณภาพน้ำเพื่อหาแหล่งที่มาของน้ำเสียและแก้ปัญหาที่ต้นเหตุ นอกเหนือจากนั้น เป็นการวางแผนปรับปรุงภูมิทัศน์ริมคลอง การพัฒนาเส้นทางจักรยานเลียบคลอง เส้นทางท่องเที่ยวประวัติศาสตร์และศิลปวัฒนธรรม และการอนุรักษ์สิ่งแวดล้อมริมคลองรองรับการขยายตัวของเมืองที่จะเกิดขึ้นในอนาคตต่อไปอีกทั้ง นายกรัฐมนตรีได้มอบสัญญาเช่าที่ดินราชพัสดุ เนื้อที่ 10 ไร่ 3 งาน 9 ตารางวา และใบอนุญาตก่อสร้างของชุมชน จำนวน 210 ครัวเรือน ให้กับประธานและคณะกรรมการสหกรณ์เคหสถานประชาร่วมใจ 2 จำกัด